3 นาทีคดีดัง : แพะคอลเซ็นเตอร์ สาวเกียรตินิยมถูกขังฟรี ใครผิด? (คลิป)
เรียกว่าระบาดสร้างความเดือดร้อนไปทุกหย่อมหญ้า สำหรับ แก๊งคอลเซ็นเตอร์ ที่โทรหาเหยื่อโดยไม่เลือก และมักอ้างตัวเป็น ตำรวจ เจ้าหน้าที่ธนาคาร ป.ป.ส. (สำนักงานคณะกรรมการป้องกันและปราบปรามยาเสพติด) ปปง. (สำนักงานป้องกันและปราบปรามการฟอกเงิน) หรือเหิมเกริมอ้างตัวเป็นเจ้าหน้าที่ศาล,ที่ผ่านมามีคนตกเป็นเหยื่อมากมาย เสียเงินมหาศาล กระทั่งล่าสุด กรณีของ น้องอะตอม หรือ น.ส.ณิชา เกียรติธนะไพบูลย์ อายุ 24 ปี พนักงานบริษัทเอกชนแห่งหนึ่ง ถูกล้วงกระเป๋าบนรถประจำทางจนบัตรประชาชนหาย จากนั้น ได้นำบัตรประชาชนเธอไปเปิดบัญชี 9 บัญชี รวม 7 ธนาคาร จากนั้นได้หลอกให้เหยื่อโอนเงินเข้ามาในบัญชีที่ แอบอ้างเปิดไว้ จนเธอตกเป็นผู้ต้องหา,ทั้งนี้ เรื่องของเธอซับซ้อนกว่านั้น แม้เจ้าตัวจะพยายามหาหลักฐานมาให้ตำรวจ แต่สุดท้ายก็ไม่ได้ประกันตัวในผัดแรก ทำให้ถูกส่งตัวขัง 2 วัน ก่อนจะได้ประกันตัวออกมา,เรื่องราวคดีนี้มีรายละเอียดอย่างไร ณิชาและครอบครัว เคลือบแคลงในเรื่องใดบ้าง ทำไมทำบัตรประชาชนใบใหม่แล้ว กลับยังนำใบเก่าที่ถูกขโมยไปทำธุรกรรมทางการเงินได้ ติดตามได้จาก 3 นาทีคดีดังชุด แพะคอลเซ็นเตอร์ สาวเกียรตินิยมถูกขังฟรี ใครผิด?
 กรณีของ น้องอะตอม หรือ น.ส.ณิชา เกียรติธนะไพบูลย์ อายุ 24 ปี พนักงานบริษัทเอกชนแห่งหนึ่ง ถูกล้วงกระเป๋าบนรถประจำทางจนบัตรประชาชนหาย 
แก๊งคอลเซ็นเตอร์,ณิชา เกียรติธนะไพบูลย์,แพะคอลเซ็นเตอร์,บัตรประชาชนหาย,ทีมข่าวเฉพาะกิจไทยรัฐออนไลน์